ai4bharat/Pralekha huggingface dataset:
భారత ఎన్నికల సంఘం
అన్ని భౌతిక ర్యాలీలు, రోడ్షోలపై 22 జనవరి 2022 వరకు నిషేధాన్ని పొడిగించిన భారత ఎన్నికల కమిషన్
గరిష్టంగా 300 మంది వ్యక్తులతో లేదా హాల్ సామర్ధ్యంలో 50% లేదా ఎస్డిఎంఎ నిర్దేశించిన పరిమితుల మేరకు రాజకీయ పార్టీలు ఇన్డోర్ సమావేశాలు నిర్వహించేందుకు సడలింపును మంజూరు చేసిన ఇసిఐ
ఎంసిసి నిబంధనలు, కోవిడ్ విస్తృత మార్గదర్శకాలకు కట్టుబడి ఉండాలని రాజకీయ పార్టీలను ఆదేశించిన ఇసిఐ
ఎంసిసి, కోవిడ్కి సంబంధించిన అన్ని ఆదేశాలకు కట్టుబడి ఉండేలా చూడాలని రాష్ట్ర/ జిల్లా అధికారులను నిర్దేశించిన ఇసిఐ
కేంద్ర ఆరోగ్య, కుటుంబ సంక్షేమ శాఖ, గోవా, మణిపూర్, పంజాబ్, ఉత్తరాఖండ్, ఉత్తర్ ప్రదేశ్ ముఖ్యకార్యదర్శులు, ఆరోగ్య శాఖ కార్యదర్శులతో పాటు ఎన్నికలు జరుగనున్న రాష్ట్రాల ప్రధాన ఎన్నికల అధికారులతో వేర్వేరుగా శనివారం దృశ్యమాధ్యమం ద్వారా భారత ఎన్నికల కమిషన్ సమావేశాలు నిర్వహించింది.
ఎన్నికలకు వెళ్ళనున్న ఐదు రాష్ట్రాలపై ప్రత్యేక దృష్టితో కోవిడ్ మహమ్మారి ప్రస్తుత పరిస్థితి, అంచనా వేసిన సరళులపై సంబంధిత రాష్ట్ర, ఎన్నికల కమిషనర్లు, భారత ఎన్నికల కమిషనర్లు శ్రీ రాజీవ్ కుమార్, శ్రీ అనూప్ చంద్ర పాండే, సెక్రెటరీ జనరల్తో కలిసి ప్రధాన ఎన్నికల కమిషనర్ శ్రీ సుశీల్ చంద్ర సమగ్ర సమీక్ష చేశారు. వాక్సినేషన్ స్థితిగతులు, ఫ్రంట్లైన్ వర్కర్స్, పోలింగ్ సిబ్బందిలో అర్హులైన వ్యక్తులకు 1,2వ, బూస్టర్ డోస్ను వేగవంతంగా పూర్తి చేసేందుకు కార్యాచరణ ప్రణాళికను కూడా సమీక్షించారు.
దీనితోపాటుగా, కమిషన్ ఎస్డిఎంఎ నిర్బంధాలు, మహమ్మారి కాలంలో వ్యక్తులు గుమిగూడడాన్ని క్రమబద్ధీకరించే విధంగా నిర్ధిష్ట రాష్ట్రాల నిబంధనల మార్గదర్శకాలను కూడా కమిషన్ చర్చించింది.
ఇప్పుడు, ఈ సమావేశాలలో అందుకున్న ఇన్పుట్లను, ప్రస్తుత పరిస్థితిని, వాస్తవాలను, స్థితిగతులను పరిగణించిన తర్వాత, కమిషన్ దిగువన పేర్కొన్న విధంగా ఆదేశాలు జారీ చేసింది.
జనవరి 22, 2022 వరకు రోడ్ షోలు, పాదయాత్రలను, సైకిల్/ బైక్/ వాహనాల ర్యాలీలకు కానీ, ఊరేగింపులకు కానీ అనుమతిలేదు.
తదనంతరం కమిషన్ పరిస్థితిని సమీక్షించి, అందుకు అనుదగుణంగా తదుపరి ఆదేశాలను జారీ చేస్తుంది.
రాజకీయ పార్టీలు లేదా అభ్యర్ధులు  లేదా ఎన్నికలతో సంబంధం కలిగిన గ్రూపు కానీ భౌతిక ర్యాలీలను 22 జనవరి 2022 వరకు అనుమతి లేదు.
అయితే, గరిష్టంగా 300 మంది వ్యక్తులు లేదా హాల్ సామర్ధ్యంలో 50% లేదా ఎస్డిఎంఎ నిర్దేశించిన పరిమితులకు లోబడి ఇన్డోర్ సమావేశాలను నిర్వహించేందుకు రాజకీయ పార్టీలకు కమిషన్ సడలింపును ఇచ్చింది.
ఎన్నికలకు సంబంధించి నిర్వహించే కార్యకలాపాల సందర్భంగా ప్రవర్తనా నియమావళి, కోవిడ్కు తగిన ప్రవర్తన, మార్గదర్శకాలకు రాజకీయ పార్టీలు తప్పనిసరిగా కట్టుబడాలి.
జనవరి 8, 2022న జారీ చేసిన ఎన్నికల నిర్వహణ కోసం సవరించిన విస్తృత మార్గదర్శకాలు, 2022లో పొందుపరిచిన ఇతర పరిమితులు అన్నీ కొనసాగుతాయి.
సంబంధిత అన్ని రాష్ట్ర/ జిల్లా అధికారులు ఈ నిర్దేశాలను సంపూర్ణంగా పాటించేలా చూడాలి.
ఫుడ్ ప్రాసెసింగ్ పరిశ్రమల మంత్రిత్వ శాఖ
కోవిడ్-19 లాక్ డౌన్ నేపథ్యంలో ఫుడ్ ప్రాసెసింగ్ పరిశ్రమ సమస్యలను పరిష్కరించడానికి గ్రీవెన్స్ రిడ్రెసల్ సెల్ ఏర్పాటు : కేంద్ర ఫుడ్ ప్రాసెసింగ్ శాఖ మంత్రి
నిత్యవసర ఆహార ఉత్పత్తుల ఉత్పత్తి మరియు పంపిణీ అంతరాయం లేకుండా జరగాలని రాష్ట్రాలకు ఫుడ్ ప్రాసెసింగ్ మంత్రిత్వ శాఖ కార్యదర్శి లేఖ
· కోవిడ్-19 లాక్ డౌన్ సందర్బంగా ఫుడ్ ప్రాసెసింగ్ పరిశ్రమల వారు ఎదుర్కొనే సమస్యలకు సత్వరమే పరిష్కరించాలని కేంద్ర ఫుడ్ ప్రాసెసింగ్ శాఖ మంత్రి శ్రీమతి హరిసిమ్రత్ కౌర్ బాదల్ సూచించారు. ఇందు కోసం కేంద్ర మంత్రిత్వ శాఖలో ఒక సమస్యల పరిష్కార కేంద్రాన్ని ఏర్పాటు చేసినట్టు ఆమె ఈ రోజు ట్వీట్ చేశారు.
· పరిశ్రమకు చెందిన వారు ఏదైనా సమస్యలను ఎదుర్కొంటే
covidgrievance-mofpi[at]gov[dot]in మెయిల్ కి తమ సమస్యలను విన్నవించుకోవచ్చని కేంద్ర మంత్రి ప్రకటించారు.
· వ్యవసాయ ఆహారోత్పత్తుల పరిశ్రమల కార్యకలాపాలు సజావుగా సాగేలా కేంద్రం అన్ని చర్యలు తీసుకుంటోందని, పెట్టుబడి దారులకు రియల్ టైం సహాయం అందిస్తామని ఆమె అన్నారు.
· అంతకు ముందు కేంద్ర ఫుడ్ ప్రాసెసింగ్ శాఖా కార్యదర్శి శ్రీమతి పుష్ప సుబ్రహ్మణ్యం అన్ని రాష్ట్రాల ప్రభుత్వ ప్రధాన కార్యదర్శులకు లేఖ రాస్తూ, ఆహార పరిశ్రమ కార్యకలాపాలు నిరంతరాయంగా సాగేలా చర్యలు తీసుకోవాలని కోరారు. నిత్యావసర, అత్యవసర ఆహార ఉత్పత్తులు, వాటి వివరాల జాబితాను ఈ లేఖతో పాటు జత చేసారు.
· సరఫరా గొలుసు కొనసాగడానికి, నిర్వహణకు ఈ ఆహార ఉత్పత్తుల నిరంతరాయ తయారీ కీలకం అని ఆమె లేఖలో పేర్కొన్నారు. ఇందుకు ముడి సరుకు, ప్యాకేజింగ్ వస్తువులు, ట్రక్కుల రవాణా, గిడ్డంగుల నిర్వహణ, విధులు నిర్వహించే వారి హాజరు తదితర అంశాలన్నిటినీ ప్రముఖంగా ప్రస్తావించారు.
· జిల్లాల్లో ఉన్న ఫుడ్ ప్రాసెసింగ్ ఫ్యాక్టరీలు, ఆ ఉత్పత్తుల రవాణా, ముడి సరకు, సిబ్బంది అందుబాటు అంశాలపై జిల్లా కలెక్టర్లు, పోలీస్ అధికారులు, రవాణా శాఖ అధికారులకు తగు సూచనలు ఆదేశాలు ఇవ్వాల్సిందిగా కేంద్ర కార్యదర్శి తన లేఖ లో స్పష్టం చేశారు. ఇది చాల కీలకమైనదని అన్నారు.
లేఖతో జతచేయబడిన ఆహార ఉత్పత్తుల జాబితా:
తయారీ, రవాణా, పంపిణీ & రిటైల్...
పండ్లు & కూరగాయలు
బియ్యం, గోధుమ పిండి, ఇతర తృణధాన్యాలు మరియు పప్పుధాన్యాలు
చక్కెర మరియు ఉప్పు, సుగంధ ద్రవ్యాలు & మసాలాలు
బేకరీ & పాల 
టీ మరియు కాఫీ
కోడిగుడ్లు, మాంసం మరియు చేపలు
ఆహార దినుసులు, నూనె, మసాలా మరియు ఆహార పదార్థాలు
ప్యాక్ చేసిన ఆహారం & పానీయాలు
ఆరోగ్య పదార్ధాలు, పోషక ఆహార పదార్థాలు, స్పెషల్ మెడికల్ పర్పస్ 
పసిపిల్లల ఆహరం
అనిమల్ ఫీడ్ / పెంపుడు జంతువుల ఆహారం  మరియు ఎఫ్ఎస్ఎంపి
పైన పేర్కొన్న ఉత్పత్తుల కోసం ఫుడ్ డెలివరీ సేవలు & ఇ-కామర్స్
కోల్డ్-స్టోరేజ్ / ఆహార ఉత్పత్తుల గిడ్డంగి
బొగ్గు, బియ్యం ఊక, డీజిల్ / ఫర్నెన్స్ ఆయిల్ మరియు మొక్కలు / కర్మాగారాల నిర్వహణ / తయారీని నిర్ధారించడానికి అవసరమైనవి.
అన్ని ముడి పదార్థాలు, ప్యాకేజింగ్ ఉత్పత్తులు :
ప్యాకేజీ చేసిన ఆహారం & పానీయాలు
ప్రిజర్వేటివ్స్, ప్రోటీన్ కాన్సన్ట్రేట్ ; ముఖ్యమైన అమైనో ఆమ్లాలు; అయోడైజ్డ్ ఉప్పు; కనోల నూనె; తినదగిన కూరగాయల నూనెలు ;
పాల పొడి; సుక్రోజ్, డెక్స్ట్రోస్, డెక్స్ట్రిన్, మాల్టోస్ డెక్స్ట్రిన్, లాక్టోస్, తేనె, మొక్కజొన్న సిరప్ వంటి వివిధ కార్బోహైడ్రేట్లు; మాల్ట్, లిక్విడ్ గ్లూకోజ్
భారత పోటీ ప్రోత్సాహక సంఘం
ఆర్ సిస్టమ్స్ ఇంటర్నేషనల్ లిమిటెడ్ లో 100 శాతం వాటాలు సేకరించి విలీనం చేసుకోవడానికి బీసీపీ టాప్కో II పీటీఈ. లిమిటెడ్ కు ఆమోదం తెలిపిన సీసీఐ
ఆర్ సిస్టమ్స్ ఇంటర్నేషనల్ లిమిటెడ్ లో 100 శాతం వాటాలు సేకరించి విలీనం చేసుకోవడానికి బీసీపీ టాప్కో II పీటీఈ. లిమిటెడ్ కు కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ఆర్ సిస్టమ్స్ ఇంటర్నేషనల్ లిమిటెడ్  లో 100 శాతం వాటాలు సేకరించి విలీనం చేసుకోవాలని కి బీసీపీ టాప్కో II పీటీఈ. లిమిటెడ్  ప్రతిపాదించింది. దీని ప్రకారం  2022 నవంబర్ 16న కుదిరిన వాటాల కొనుగోలు ఒప్పందం మేరకు టార్గెట్ ప్రమోటర్ కు చెందిన 51.67% వాటాలను అక్వైరర్ సేకరిస్తుంది.  టార్గెట్ సంస్థ వాటాల రూపంలో సేకరించిన మిగిలిన 48.33% వాటాలను అక్వైరర్ సంస్థ  కాంపోజిట్ ఆఫర్  ద్వారా సెక్యూరిటీస్ అండ్ ఎక్స్ఛేంజ్ బోర్డ్ ఆఫ్ ఇండియా  నిబంధనలు, 2011 మరియు సెక్యూరిటీస్ అండ్ ఎక్స్ఛేంజ్ బోర్డ్ ఆఫ్ ఇండియా  నిబంధనలు, 2021  ప్రకారం వర్తించే నిబంధనల ప్రకారం స్వాధీనం చేసుకుంటుంది.
స్థాపించబడిన రోజు నుంచి అక్వైరర్ సంస్థ భారతదేశంలో గాని ప్రపంచంలో మరెక్కడా గాని ఏ విధమైన ఉత్పత్తులు / సేవలు అందించడంలో మరియు/లేదా పెట్టుబడి పెట్టే వ్యాపారాన్ని గాని నిర్వహించడం లేదు. బ్లాక్స్టోన్ ఇంక్ అనుబంధ సంస్థలు సూచిస్తున్న/లేదా నిర్వహిస్తున్న నిధుల ద్వారా అక్వైరర్ పనిచేస్తోంది.
టార్గెట్ సంస్థ భారతదేశంలో ఒక పబ్లిక్ లిస్టెడ్ కంపెనీ. టార్గెట్ సంస్థ, దాని అనుబంధ సంస్థలు భారతదేశంలో మరియు ప్రపంచవ్యాప్తంగా సమాచార సాంకేతికత  ,ఐటీ ఆధారిత సేవలు అందిస్తోంది.
సీసీఐ వివరణాత్మక ఉత్తర్వులు త్వరలో జారీ అవుతాయి.
ప్రధాన మంత్రి కార్యాలయం
వారాణసీ ని సెప్టెంబర్ 23 వ తేదీ న సందర్శించనున్న ప్రధాన మంత్రి
వారాణసీ లో అంతర్జాతీయ క్రికెట్ స్టేడియమ్ కు ప్రధాన మంత్రి శంకుస్థాపన చేస్తారు
స్టేడియమ్ యొక్క రూపురేఖ ల రచన లో ప్రేరణ ను భగవాన్శివుని నుండి పొందడమైంది
సుమారు 1115 కోట్ల రూపాయల ఖర్చు తో ఉత్తర్ ప్రదేశ్ లో నిర్మాణం జరిగిన 16 అటల్ ఆవాసీయ విద్యాలయాల ను కూడా ప్రారంభించనున్నప్రధాన మంత్రి
కాశీ సంసద్ సాంస్కృతిక్ మహోత్సవ్ 2023 యొక్క ముగింపు కార్యక్రమం లో పాలుపంచుకోనున్న ప్రధానమంత్రి
వారాణసీ ని ప్రధాన మంత్రి శ్రీ నరేంద్ర మోదీ 2023 సెప్టెంబర్ 23 వ తేదీ నాడు సందర్శించనున్నారు. వారాణసీ లో అంతర్జాతీయ క్రికెట్ స్టేడియమ్ కు ప్రధాన మంత్రి మధ్యాహ్నం పూట సుమారు ఒంటిగంటన్నర వేళ కు శంకుస్థాపన చేస్తారు. మధ్యాహ్నం దాదాపు గా 3 గంటల 15 నిమిషాల కు, ప్రధాన మంత్రి రుద్రాక్ష్ ఇంటర్ నేశనల్ కోఆపరేశన్ ఎండ్ కన్ వెన్శన్ సెంటరు కు చేరుకొని కాశీ సంసద్ సాంస్కృతిక్ మహోత్సవ్ 2023 యొక్క ముగింపు కార్యక్రమం లో పాలుపంచుకొంటారు. ఇదే కార్యక్రమం లో, ఆయన ఉత్తర్ ప్రదేశ్ లో లో నిర్మాణం పూర్తయిన 16 అటల్ ఆవాసీయ విద్యాలయాల ను కూడా ప్రారంభించనున్నారు.
వారాణసీ లో అంతర్జాతీయ క్రికెట్ స్టేడియమ్ నిర్మాణం ఆధునిక ప్రపంచ శ్రేణి క్రీడల కు సంబంధించినటువంటి మౌలిక సదుపాయాల ను అభివృద్ధి పరచాలి అనేటటువంటి ప్రధాన మంత్రి దార్శనికత ను సాకారం చేసే దిశ లో ఒక అడుగు కానున్నది. వారాణసీ లోని గాంజరీ లో గల రాజా తాలాబ్ లో నిర్మించబోయే ఆధునిక అంతర్జాతీయ స్టేడియమ్ ను సుమారు 450 కోట్ల పాయల ఖర్చు తో 30 ఎకరాల కు పైబడిన క్షేత్రం లో అభివృద్ధి పరచడం జరుగుతుంది. ఈ స్టేడియమ్ యొక్క రూపు రేఖ ల రచన లో ప్రేరణ ను భగవాన్ శివుని నుండి తీసుకోవడం జరిగింది; దీనిలో నెలవంక ఆకారం లో పైకప్పు , త్రిశూలం ఆకారం లో ఫ్లడ్-లైట్ లు, నదీ స్నానఘట్టం లో మెట్ల ను పోలి ఉండేటటువంటి సీటింగు, స్టేడియమ్ ముందు భాగం లో బిల్వపత్రాల ఆకారాన్ని కలిగివున్న మెటాలిక్ శీట్స్ ను ఏర్పాటు చేయడం జరుగుతుంది. ముప్ఫయ్ వేల మంది ఈ స్టేడియమ్ లో కూర్చొని ఆటల ను చూడవచ్చు.
నాణ్యత తో కూడినటువంటి విద్య ను మరింత మంది కి అందుబాటు లోకి తీసుకు రావాలి అనే లక్ష్యం తో సుమారు 1115 కోట్ల రూపాయల ఖర్చు తో ఉత్తర్ ప్రదేశ్ లో పదహారు అటల్ ఆవాసీయ విద్యాలయాల ను ప్రారంభించడమైంది. వాటి ని శ్రమికుల పిల్లల కోసం, నిర్మాణ రంగ పనివారి పిల్లల కోసం మరియు కోవిడ్-19 వల్ల తల్లితండ్రుల ను కోల్పోయి అనాధలు అయిన పిల్లల కోసం మొదలు పెట్టడం జరిగింది. ప్రతి ఒక్క విద్యాలయాన్ని పది-పదిహేను ఎకరాల క్షేత్రం లో నిర్మించడమైంది. ఈ విద్యాలయాల లో తరగతి గదులు, ఆటలు ఆడుకోవడాని కి మైదానం, వినోద కార్యకలాపాల కు ఉపయోగించే ప్రదేశం, ఒక బుల్లి సభా భవనం, వసతి గృహ సముదాయం, భోజనశాల లతో పాటు సిబ్బంది కి నివాస గృహాలు ఉన్నాయి. ఈ ఆవాసీయ విద్యాలయాల ను రాబోయే కాలం లో ఒక్కొక్క పాఠశాల వేయి మంది విద్యార్థుల కు సరిపడా వసతి ని కలిగి ఉండాలి అని లక్ష్యం గా పెట్టుకోవడమైంది.
కాశీ యొక్క సాంస్కృతిక చైతన్యాన్ని బలపరచాలనే ప్రధాన మంత్రి దార్శనికత లో భాగం గా కాశీ సంసద్ సాంస్కృతిక్ మహోత్సవ్ కు అంకురారోపణ చేయడమైంది. మహోత్సవ్ లో 17 అంశాల లో ముప్ఫయ్ ఏడు వేల మంది కి పైగా పాల్గొని, పాటల ను పాడడం, వాద్య పరికరాల ను ఉపయోగించడం, వీధి నాటకాలు ఆడటం, నృత్యం చేయడం వంటి వాటి లో వారి యొక్క కౌశలాన్ని చాటారు. ప్రతిభావంతులైన వారికి రుద్రాక్ష్ ఇంటర్ నేశనల్ కోఆపరేశన్ ఎండ్ కన్ వెన్శన్ సెంటర్ లో వారి నేర్పు ను చాటుకొనే అవకాశం దక్కనుంది.
మంత్రిమండలి
కోవిడ్-19 నేపథ్యంలో రెండేళ్లపాటు  ఎంపీలాడ్స్ అమలు నిలిపివేతకు కేంద్ర మంత్రిమండలి నిర్ణయం
కోవిడ్-19 వ్యాప్తి నిరోధక చర్యలను కొనసాగించడంలో భాగంగా పార్లమెంటు సభ్యులు స్థానిక ప్రాదేశిక అభివృద్ధి పథకాన్ని  రెండేళ్లపాటు నిలిపివేయాలని ప్రధానమంత్రి శ్రీ నరేంద్ర మోదీ అధ్యక్షతన ఇవాళ సమావేశమైన మంత్రిమండలి నిర్ణయించింది. ఈ మేరకు దేశంలో కోవిడ్-19 ప్రతికూల ప్రభావం, సవాళ్ల పరిష్కారానికి ప్రభుత్వం చేపట్టే చర్యల కోసం 2020-21 నుంచి 2021-22 కాలానికి సంబంధించి ఈ పథకం నిధులను వినియోగిస్తారు.
ఉప రాష్ట్రపతి సచివాలయం
ఉపరాష్ట్రపతి మూడోసంవత్సరం పదవీకాల విశేషాలపై పుస్తకాన్ని విడుదల చేయనున్న కేంద్ర రక్షణ శాఖ మంత్రి శ్రీరాజ్నాథ్ సింగ్
పుస్తకం ఈ -వర్షన్ ను ఆవిష్కరించనున్న కేంద్ర మంత్రి శ్రీ ప్రకాష్ జవదేకర్
ఉపరాష్ట్రపతి శ్రీ ఎం.వెంకయ్యనాయుడు మూడో ఏడాది పదవీ కాల విశేషాలను వివరించే , ‘కనెక్టింగ్, కమ్యూనికేటింగ్, ఛేంజింగ్’ పుస్తకాన్ని కేంద్ర రక్షణ శాఖ మంత్రి శ్రీ రాజ్నాథ్ సింగ్ ఆగస్టు 11,2020న ఉపరాష్ట్రపతి నివాసంలో ఆవిష్కరించనున్నారు. శ్రీ వెంకయ్యనాయుడు ఆగస్టు 11న ఉపరాష్ట్రపతిగా మూడు సంవత్సరాలు పూర్తి చేసుకుంటారు.
ఈ పుస్తకం ఎలక్ట్రానిక్ వర్షన్ ను  కేంద్ర సమాచార ప్రసార శాఖమంత్రి శ్రీ ప్రకాశ్ జవదేకర్ విడుదల చేస్తారు. ఈ పుస్తకం సుమారు 250 పేజీలు పైగా ఉంటుంది. దీనిని సమాచార ప్రసార మంత్రిత్వశాఖకు చెందిన పబ్లికేషన్సు డివిజన్ ప్రచురించింది.
ఈ పుస్తకంలో ఉపరాష్ట్రపతి వివిధ కార్యకలాపాలకు అక్షరరూపంతో పాటు చిత్రాలు కూడా ఉన్నాయి. ఉపరాష్ట్రపతి దేశ విదేశాలలో పర్యటన విశేషాలు, రైతులు,శాస్త్రవేత్తలు, డాక్టర్లు, యువత, పాలనాయంత్రాంగం, పరిశ్రమ నాయకులు, కళాకారులు ఇలా వివిధ వర్గాల వారితో వారు జరిపిన సంభాషణలు ఇందులో ఉన్నాయి.
ఉపరాష్ట్రపతి విదేశీ పర్యటనలు, ప్రపంచ నాయకులతో వారి సమావేశాలు, వివిధ దేశాలలో భారత సంతతి నుద్దేశించి వారు చేసిన ప్రసంగాలు ఇందులో ఉన్నాయి.
రాజ్యసభ చురుకుగా పనిచేసేందుకు శ్రీ వెంకయ్యనాయుడు తీసుకువచ్చిన మార్పులు, ఫలితంగా రాజ్యసభ పనితీరులో కనిపించిన మెరుగుదల కూడా ఇందులో ప్రస్తావించారు. కోవిడ్ మహమ్మారి సమయంలో ఉపరాష్ట్రపతి తమ సమయాన్ని ఎలా వెచ్చించిందీ ఈ పుస్తకం చివరి చాప్టర్లో ప్రస్తావించారు. ఉపరాష్ట్రపతి తన స్నేహితులు, ఉపాధ్యాయులు, చిరకాల సన్నిహితులు, పాత, కొత్త తెలిసినవారు, బంధువులు, ఎంపీలు, ఆథ్యాత్మిక వేత్తలు, జర్నలిస్టులు, ఇతరులతో మాట్లాడి వారి క్షేమ సమాచారాలు తెలుసుకున్న విషయాలూ ఇందులో ప్రస్తావించారు. ఉపరాష్ట్రపతి వివిధ రాష్ట్రాల ముఖ్యమంత్రులు, గవర్నర్లు, పార్లమెంటు ఉభయ సభలలోని వివిధ రాజకీయ పార్టీల నాయకులు, రాజ్యసభలోని అందరు ఎంపీలతో టెలిఫొన్లో మాట్లాడారు.
యువజన వ్యవహారాలు, క్రీడల మంత్రిత్వ శాఖ
హిమాచల్ ప్రదేశ్లో సిర్మూర్ మజ్రాలో హాకీ ఆస్ట్రోటర్ఫ్కు శంకుస్థాపన చేసిన కేంద్ర యువజన వ్యవహారాలు & క్రీడల శాఖ మంత్రి శ్రీ అనురాగ్ ఠాకూర్
కేంద్ర యువజన వ్యవహారాలు మరియు క్రీడలు, సమాచార & ప్రసారాల శాఖ మంత్రి శ్రీ అనురాగ్ ఠాకూర్ ఈ రోజు హిమాచల్ ప్రదేశ్లోని మజ్రా ప్రాంతంలో హాకీ ఆస్ట్రోటర్ఫ్కు శంకుస్థాపన చేసిన చేశారు. ఆనంతరం ఆయన మాట్లాడుతూ హిమాచల్ ప్రదేశ్ ప్రజలు క్రీడలలో రాణించేందుకు గాను సహజ ప్రతిభను కలిగి ఉన్నారు. వారు దానిని ఉపయోగించుకొనేలా ప్రతి సౌకర్యాన్ని అందించాలని భారత ప్రభుత్వం నిశ్చయించుకుంది అని అన్నారు. ఈ హాకీ టర్ఫ్కు రూ.6 కోట్లు వెచ్చించనున్నామని, ఇందులో క్రీడాకారులకు బాలికల హాస్టల్, దుస్తులు మార్చుకునే గదులు, మరుగు దొడ్లు, కోచింగ్ సదుపాయాలు తదితర అన్ని సౌకర్యాలు ఉంటాయని శ్రీ ఠాకూర్ వెల్లడించారు. ప్రతిభ కలిగిన వారిని గుర్తించేందుకు గాను రాష్ట్ర ప్రభుత్వం టాలెంట్ హంట్ కార్యక్రమాలు నిర్వహించవచ్చని సూచించారు. రాష్ట్రంలోని వివిధ క్రీడాంశాల్లో క్రీడాకారులు. రాబోయే ఖేలో ఇండియా యూత్ గేమ్స్ 2021లో గట్కా, కలరిపయట్టు, తంగ్-టా, మల్లఖంబా మరియు యోగాసన అనే ఐదు సంప్రదాయ ఆటలు ఉంటాయని, వాటిని ప్రపంచ వేదికపై ప్రాచుర్యం కల్పించడానికి భారత ప్రభుత్వం ఎంతో కృతనిశ్చయంతో ఉందని మంత్రి చెప్పారు. రాష్ట్రంలో సంప్రదాయ క్రీడలకు కూడా గుర్తింపు లభిస్తుందని మంత్రి అన్నారు. పాంటా సాహిబ్లో ఇండోర్ స్టేడియం నిర్మిస్తామని చెప్పారు.
ఈ ఏడాది బెంగళూరులో ఇటీవల ముగిసిన ఖేలో ఇండియా యూనివర్శిటీ క్రీడలలో రెండు జాతీయ రికార్డులు మరియు 76 యూనివర్శిటీ గేమ్స్లలో గత రికార్డులు బద్దలయ్యాయని యువజన వ్యవహారాలు మరియు క్రీడల మంత్రి తెలిపారు.యువజన వ్యవహారాలు మరియు క్రీడల మంత్రి జిల్లా రెడ్క్రాస్ సొసైటీ తరపున షిల్లై తహసీల్ కుల్దీప్ సింగ్ కోటా గ్రామానికి చెందిన దివ్యాంగ్కు స్కూటీని బహూకరించారు. హర్యానా, పంజాబ్, హిమాచల్ ప్రదేశ్ రాష్ట్రాలతో కూడిన ప్రాంతంలో మంత్రి రెండు రోజుల పవర్ ప్యాక్డ్ టూర్ ఈ రోజు ముగిసింది. శ్రీ ఠాకూర్ శనివారం హర్యానా సీఎం శ్రీ మనోహర్ లాల్, ఇతర ప్రముఖులతో కలిసి పంచకుల లోని ఇంద్రధనుష్ ఆడిటోరియంలో ఖేలో ఇండియా యూత్ గేమ్స్ 2021 లోగో, గీతం, మస్కట్ మరియు జెర్సీని ఆవిష్కరించారు. పాటియాల లోని స్పోర్ట్స్ అథారిటీ ఆఫ్ ఇండియా  యొక్క నేతాజీ సుభాష్ నేషనల్ ఇన్స్టిట్యూట్ ఆఫ్ స్పోర్ట్స్లో ప్రాజెక్ట్లకు ఫ్లాగ్ చేశారు.
విద్యుత్తు మంత్రిత్వ శాఖ
ఐరాస సిఇఒ వాటార్ మాండేట్ లో చేరిన ఎన్టిపిసి; తగ్గించు, పునరుపయోగం, పునర్వినియోగం ద్వారా నీటి పొదుపుకు మరింత కృషి
విద్యుత్ మంత్రిత్వ శాఖ కింద విద్యుత్ యుటిలీటీ అయిన ఎన్టిపిసి లిమిటెడ్, ఇండియా, ప్రతిష్ఠాత్మక ఐక్యరాజ్య సమితి గ్లోబల్ కాంపాక్ట్ సిఇఒ జల వ్యవస్థీకరణ సంతకం చేసింది. ప్రభావవంతమైన జల నిర్వహణపై దృష్టి పెట్టే ప్రతిష్ఠాత్మక కంపెనీల బృందంలో ఎన్టిపిసి చేరడంతో, దాని చైర్మన్, మేనేజింగ్ డైరెక్టర్ గురుదీప్ సింగ్ జల నాయకత్వానికి నిరంతరం పెరుగుతున్న ప్రాముఖ్యతను గుర్తించి, అత్యంత విలువైన సహజ వనరు పొదుపు కోసం పని చేస్తున్న ఎంపిక చేసిన వాణిజ్యవేత్తల బృందంలో చేరారు. ఇప్పటికే ఎన్టిపిసి తమ ప్లాంట్లు ఉన్న ప్రాంతాలలో పటిష్ఠమైన జల నిర్వహణకు అనేక చర్యలను చేపట్టింది. ఎన్టిపిసి తన కీలక కార్యకలాపమైన విద్యుత్ ఉత్పత్తిని చేస్తున్న సందర్భంలో నీటి పొదుపు, నిర్వహణ కోసం తగ్గించు, పునరుపయోగం, పునర్వినియోగం ను స్వీకరించనుంది.
దీర్ఘకాలిక స్థిరమైన అభివృద్ధి లక్ష్యాలలో భాగంగా మెరుగైన జల, పారిశుద్ధ్య అజెండాల పట్ల తమ చిత్త శుధ్ధిని, కంపెనీల కృషిని ప్రదర్శించేందుకు చేపట్టినదే ఐరాస గ్లోబల్ కాంపాక్ట్ చొరవలో భాగమైన సిఇఒ వాటర్ మాండేట్. సమగ్రమైన నీటి వ్యూహాలను విధానాలను అభివృద్ధి చేసి, అమలు చేసి ప్రకటించడంలో కంపెనీలకు తోడ్పడేందుకు రూపొందించిందే సిఇఒ వాటర్ మాండేట్. ఏకరూపత ఉన్న వ్యాపారాలతో , యుఎన్ ఏజెన్సీలు, ప్రభుత్వ అధికారులు, పౌర సంఘాలు, ఇతర కీలక భాగస్వాములతో భాగస్వామ్యం కోసం ఇది వేదికను కల్పిస్తుంది.
ప్రపంచంలోని అనేక భాగాలలో జల, పారిశుద్ధ్య సంక్షోభం పెరిగిపోవడం అన్నది విస్త్రతమైన సమస్యలకు తావిస్తుంది, కొన్ని సందర్భాలలో అన్ని రంగాలలోని కంపెనీలకు అవకాశాలను కల్పిస్తుంది. నీటి విధానాన్ని అమలు చేయడం ద్వారా స్థిరమైన నీటి సమస్యను సానుకూలంగా పరిష్కరించేందుకు ఎన్టిపిసి కట్టుబడి ఉంది. ఇది నీటి నిర్వహణ వ్యూహాలను, వ్యవస్థలను, ప్రక్రియలను, పద్ధతులను, పరిశోధన చొరవలకు ఇది నిర్దేశకంగా ఉపయోగపడుతుంది.
రైల్వే మంత్రిత్వ శాఖ
రైల్వే భద్రత, కార్యకలాపాల సామర్థ్యం మెరుగుకు కృషి; ప్రధాన మార్గాలు, వంతెనల నిర్వహణ పనుల్లో భారత రైల్వేశాఖ వెన్నెముక సిబ్బంది నిమగ్నం; దేశవ్యాప్త దిగ్బంధం వేళ యార్డుల ఆధునికీకరణ, సిజర్స్ క్రాస్-ఓవర్ల నవీకరణ పనులు
వివిధ జోన్లలో అనేక సంవత్సరాల తరబడి పెండింగ్ పనులతో రైల్వేలకు చిక్కులు;
500 ఆధునిక-భారీ రైలుపట్టాల నిర్వహణ యంత్రాలు, ట్రాక్-సిగ్నల్-ఓవర్హెడ్ పరికరాలతో 10,749 యాంత్రిక పనిదినాల పనులు పూర్తి; 12,270 కిలోమీటర్ల సాధారణ మార్గం; అందులో 5,263 మలుపుల నిర్వహణ పనులన్నీ సంపూర్ణం;
అల్ట్రాసోనిక్ లోపాన్వేషణ యంత్రంతో 30,182 కిలోమీటర్ల మార్గం తనిఖీ;
రైలు మార్గాల్లో పట్టాలమధ్య పాడైన 1,34,443 వెల్డింగ్ అతుకులు పూర్తి;
దిగ్బంధాన్ని ఓ జీవితకాలపు అవకాశంగా పరిగణించి.. నిర్వహణ సంబంధిత
పెండింగ్ పనుల పూర్తికి ప్రణాళిక రూపకల్పన; పకడ్బందీగా అమలు
భారత రైల్వేలకు వెన్నెముక వంటి సిబ్బంది యోధులు ప్రపంచ మహమ్మారి వ్యాప్తి ఫలితంగా విధించిన జాతీయ దిగ్బంధం సమయాన్ని సద్వినియోగం చేసుకున్నారు. ఈ మేరకు రైల్వేశాఖ పరిధిలోని వివిధ జోన్లలో దీర్ఘకాలం నుంచీ పెండింగ్లో పడిన అనేక పనులను సకాలంలో పూర్తిచేశారు. ఇందులో భాగంగా అనేక సంవత్సరాలుగా పెండింగ్లో పడి, చిక్కులకు దారితీస్తున్న యార్డుల ఆధునికీకరణ, సిజర్స్ క్రాస్ఓవర్ల నవీకరణ, వంతెనల మరమ్మతులు వంటి నిర్వహణ కార్యకలాపాలను రైల్వే సిబ్బంది దిగ్విజయంగా పూర్తిచేశారు. ఒకవైపు దేశవ్యాప్తంగా ప్రజలకు నిత్యావసరాలు, వైద్య సామగ్రి కొరతలేకుండా సరఫరా శృంఖలానికి రైల్వేశాఖ పూర్తిస్థాయిలో చేయూత అందించింది. అదే సమయంలో రైళ్ల నిలిపివేత ఫలితంగా లభించిన సమయం, సౌలభ్యాలను ‘జీవితంలో ఓ సారి లభించిన సదవకాశం’గా పరిగణించి కాలాన్ని సద్వినియోగం చేసుకుంటూ చిక్కులకు దారితీస్తున్న లోటుపాట్లన్నిటినీ సరిదిద్దుకుంటూ వచ్చింది. ఇందులో భాగంగా అనేక వంతెనలు, క్రాస్-ఓవర్ మార్గాలు, గర్డర్ల మార్పు, కాంక్రీట్ నిర్మాణాల మరమ్మతులు, కొత్త ఏర్పాట్లు, యార్డుల ఆధునికీకరణ వగైరా పనులన్నిటినీ పూర్తిచేసింది. పనికిరాని రోడ్ ఓవర్ బ్రిడ్జిలను తొలగించి రహదారులను విశాలం చేసింది. సాధారణ రోజుల్లో ఈ పనులన్నీ చేయాల్సి వస్తే, రైలు-రహదారి మార్గాలన్నిటా రాకపోకలను నిత్యం కొన్ని గంటలవంతున కొన్ని రోజులపాటు పనులు చేయాల్సి వచ్చేది. ఇప్పుడు కరోనా వైరస్ మహమ్మారి కారణంగా వెసులుబాటు లభించడంతో అన్ని పనులూ సజావుగా పూర్తయ్యాయి.
|
|
|
|
|
|
|
|
|
|
|
|
|
|
|
|
|
|
|
|
|
|
|
|
చట్ట, న్యాయ మంత్రిత్వ శాఖ
భారత ఎన్నికల సంఘం కమిషనర్గా శ్రీ అనూప్ చంద్ర పాండే నియామకం
1984 బ్యాచ్కు చెందిన విశ్రాంత ఐఏఎస్ అధికారి శ్రీ అనూప్ చంద్ర పాండేను భారత ఎన్నికల సంఘం కమిషనర్గా రాష్ట్రపతి శ్రీ రామ్నాథ్ కోవింద్ నియమించారు. శ్రీ పాండే ఎప్పుడు కార్యాలయ బాధ్యతలు స్వీకరిస్తే, ఆ రోజు నుంచి నియామకం అమల్లోకి వస్తుంది. ఈ నియామకంపై కేంద్ర చట్ట, న్యాయ మంత్రిత్వ శాఖ మంగళవారం ప్రకటన విడుదల చేసింది.
హోం మంత్రిత్వ శాఖ
మిజోరంలో భూకంప పరిస్థితులపై ఆ రాష్ట్ర ముఖ్యమంత్రితో ఫోన్ ద్వారా మాట్లాడిన హోంమంత్రి అమిత్ షా
కేంద్ర ప్రభుత్వం నుంచి అన్ని విధాలా సాయం అందిస్తామని అభయం
మిజోరంలో భూకంప పరిస్థితులపై కేంద్రం హోంమంత్రి అమిత్ షా ఆరా తీశారు. మిజోరం ముఖ్యమంత్రి జోరంథాంగాతో ఫోన్ ద్వారా మాట్లాడారు. ప్రజలంతా సురక్షితంగా ఉండాలని ఆకాంక్షించారు. కేంద్రం నుంచి సాధ్యమైనంత సాయం చేస్తామని జోరంథాంగాకు భరోసా ఇచ్చినట్లు అమిత్ షా చెప్పారు.
రాష్ట్రానికి అండగా ఉంటామన్న కేంద్రం భరోసాపై మిజోరం సీఎం సంతోషం వ్యక్తం చేశారు. ప్రధాని శ్రీ నరేంద్ర మోదీ, కేంద్ర హోంమంత్రి శ్రీ అమిత్ షాకు కృతజ్ఞతలు తెలిపారు.
I have spoken to Shri @ZoramthangaCM ji, Chief Minister of Mizoram, to review the situation after the earthquake tremors in the state. I assured him all possible support from the central government. Praying for everyone’s safety and well-being.
— Amit Shah  June 22, 2020
ఈశాన్య ప్రాంత అభివృద్ధి మంత్రిత్వ శాఖ
భారత ప్రభుత్వ ఈశాన్య ప్రాంత అభివృద్ధి శాఖ నిధులతో బ్యాంకింగ్ ఇనిస్టిట్యూట్ & లెర్నింగ్ సెంటర్ ఆఫ్ ఎక్సలెన్స్ ఫర్ హోలిస్టిక్ ఆస్పిరేషన్ ఆఫ్ మదర్స్  కార్యకలాపాలు
గ్రామీణ సమాజ స్థిరత్వం, రక్షణ కోసం ఐఎఫ్ఎడి, డిఒఎన్ఇఆర్/ ఎన్ఇసి & భారత ప్రభుత్వ నిదులతో జిల్లా స్తాయిలో కేంద్ర ఫెడరేషన్గా వెస్ట్ గారో హిల్స్ కమ్యూనిటీ రిసోర్స్ మేనేజ్ మెంట్ సొసైటీ/ ఎన్ ఇఆర్సిఒఆర్ఎంపి కింద సొసైటీస్ రిజిస్ట్రేషన్ చట్టం, 1983 ప్రకారం 2006, అక్టోబర్ 25న బిఐఎల్సిహెచ్ఎ ఎం -బిల్చామ్ ను ఏర్పాటు చేయడం జరిగింది.
బిఐఎల్సిహెచ్ఎ ఎం ఇప్పడు ఒక బలమైన స్వతంత్ర మహిళా సంస్థ , గతంలో ఇటువంటి సౌకర్యాలు లేని పేదలలోని పేదలకు జీవనోపాధిని, రుణాన్ని అందిస్తోంది.మొత్తం పశ్చిమ గారో కొండలు, తూర్పు, దక్షిణ గారో కొండలలో కొన్ని ప్రాంతాలకు స్వయం సహాయక బృందాల ఫెడరేషన్ల ద్వారా బిఐఎల్సిహెచ్ఎ ఎంసేవలను అందిస్తోంది. రుణాలను తనిఖీ చేసి, కేటాయించి, వాటిని తిరిగి వసూలు చేసేందుకు బాధ్యత వహించే బోర్డులో ఎస్హెచ్జి ఫెడరేషన్లు కూడా సభ్యులు.
కాలక్రమంగా, ఈ సంస్థ ప్రజాదరణ, గుర్తింపు కారణంగా ఈ సంస్థ గ్రామీణ పేదలలో అద్భుతమైన విశ్వాసాన్ని పొందింది. రుణాలు తేలికగా అందుబాటులో ఉండటం, కర్తృత్వ భావన కలగిన ఫలితంగా అన్ని వర్గాల నుంచి సానుకూల స్పందనను పొందింది.
హోం మంత్రిత్వ శాఖ
పర్వత, పర్యాటక ప్రాంతాల్లో కొవిడ్ వ్యాప్తి నిరోధానికి రాష్ట్ర ప్రభుత్వాలు తీసుకున్న చర్యలపై సమీక్ష నిర్వహించిన కేంద్ర హోం శాఖ కార్యదర్శి
ర్వత, పర్యాటక ప్రదేశాల్లో కొవిడ్ వ్యాప్తిని నిరోధించడానికి రాష్ట్ర ప్రభుత్వాలు తీసుకున్న చర్యలను కేంద్ర హోం శాఖ కార్యదర్శి సమీక్షించారు.
గోవా, హిమాచల్ప్రదేశ్, కేరళ, మహారాష్ట్ర, రాజస్థాన్, తమిళనాడు, ఉత్తరాఖండ్, పశ్చిమబంగాల్లో కొవిడ్ పరిస్థితి నిర్వహణ, టీకా కార్యక్రమాలపై ఈ సమావేశంలో చర్చించారు. పర్వత, పర్యాటక ప్రాంతాల్లో కొవిడ్ జాగ్రత్తలు తీసుకోకుండా నిర్లక్ష్యం చేస్తున్నట్లు మీడియాలో కథనాలు వస్తున్న నేపథ్యంలో, తగిన జాగ్రత్తలు తీసుకోవాలని కేంద్ర హోం కార్యదర్శి రాష్ట్రాలకు సూచించారు. కొవిడ్ రెండో దశ ఇంకా పూర్తవలేదని, మాస్కులు ధరించడం, సామాజిక దూరం, ఇతర సురక్షిత జాగ్రత్తలకు సంబంధించిన ప్రామాణిక పద్ధతులు కచ్చితంగా అమలయ్యేలా చూడాలని రాష్ట్రాలను ఆదేశించారు.
దేశంలోని వివిధ రాష్ట్రాలు, కేంద్ర పాలిత ప్రాంతాల్లో కరోనా రెండో దశ క్షీణత వివిధ స్థాయుల్లో ఉంది. దేశవ్యాప్తంగా వైరస్ పాజిటివిటీ శాతం తగ్గుతున్నా; రాజస్థాన్, కేరళ, మహారాష్ట్ర, తమిళనాడు, పశ్చిమబంగాల్, ఉత్తరాఖండ్, హిమాచల్ప్రదేశ్లోని కొన్ని జిల్లాల్లో మాత్రం 10 శాతానికిపైగా పాజిటివ్ కేసులు నమోదవుతున్నాయి. ఇది ఆందోళనకరం. గత నెల 29న కేంద్ర హోం మంత్రిత్వ శాఖ ఇచ్చిన ఉత్తర్వులో పేర్కొన్న ఐదంచెల వ్యూహమైన "పరీక్ష-నిర్ధరణ-చికిత్స-టీకా-కొవిడ్ జాగ్రత్తలు"ను అనుసరించాలని రాష్ట్రాలను హోం శాఖ కార్యదర్శి కోరారు. భవిష్యత్తులో కేసుల్లో పెరుగుదల కనిపిస్తే ఆ పరిస్థితిని ఎదుర్కోవడానికి ఆరోగ్య మౌలిక సదుపాయాలతో సిద్ధంగా ఉండాలని  కూడా సూచించారు.
నీతి ఆయోగ్ సభ్యుడు  డా.వి.కె.పాల్; కేంద్ర ఆరోగ్య, కుటుంబ సంక్షేమ శాఖ కార్యదర్శి; ఐసీఎంఆర్ డైరెక్టర్ జనరల్; 8 రాష్ట్రాల ప్రభుత్వ ప్రధాన కార్యదర్శులు, డీజీపీలు, ఆరోగ్య శాఖ ముఖ్య కార్యదర్శులు ఈ సమావేశంలో పాల్గొన్నారు.
(Visitor Counter : 138
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
లాక్ డౌన్ నేపథ్యంలో ఐ.ఐ.పి.ఏ. "ఆన్ లైన్" స్నాతకోత్సవాన్ని ఉద్దేశించి ప్రసంగించిన - కేంద్రమంత్రి డాక్టర్ జితేంద్ర సింగ్
లాక్ డౌన్ పరిస్థితులు నెలకొన్నప్పటికీ, ఇండియన్ ఇన్స్టిట్యూట్ అఫ్ పబ్లిక్ అడ్మినిస్ట్రేషన్  స్నాతకోత్సవంలో కేంద్ర మంత్రి డాక్టర్ జితేంద్ర సింగ్ ముఖ్య అతిధిగా పాల్గొని ప్రసంగించడంతో చరిత్రలో ఈ రోజు ఒక ముఖ్యమైన రోజుగా నిలిచింది. ఐ.ఐ.పి.ఏ. నిర్వహించిన 45వ అడ్వాన్సుడ్ ప్రొఫెషనల్ ప్రోగ్రామ్ ఇన్ పబ్లిక్ అడ్మినిస్ట్రేషన్  ముగింపు కార్యక్రమంలో దేశంలోని సెంట్రల్ సర్వీసెస్ తో పాటు సాయుధ దళాలలోని అన్ని విభాగాల నుండి సీనియర్ అధికారులు 45 మంది గ్రూప్ "ఏ" అధికారులు హాజరయ్యారు.
వీడియో కాన్ఫరెన్స్ ద్వారా నిర్వహించిన ఈ కార్యక్రమంలో ఐ.ఐ.పి.ఏ. డైరెక్టర్, సురేంద్రనాథ్ త్రిపాఠి; డి.ఓ.పి.టి. కేంద్ర కార్యదర్శి సి. చంద్రమౌళి; ఐ.ఐ.పి.ఏ. రిజిస్ట్రార్ అమితాబ్ రంజన్ తో పాటు ఐ.ఐ.పి.ఏ. సిబ్బంది, అకాడమిక్ కోర్స్ ని విజయవంతంగా పూర్తిచేసిన స్కాలర్స్ పాల్గొన్నారు.
లాక్ డౌన్ వల్ల అనేక ఇబ్బందులు ఎదురైనప్పటికీ అభ్యర్థుల పరీక్షలను "ఆన్ లైన్" లో నిర్వహించి, కోర్సు ను సకాలంలో పూర్తిచేసినందుకు డాక్టర్ జితేంద్ర సింగ్ ఐ.ఐ.పి.ఏ. ని అభినందించారు.
మారుతున్న కాలానికి అనుగుణంగా తన విధానాలను ఆవిష్కరించుకుంటూ, మెరుగుపరచుకుంటునందుకు, ఐ.ఐ.పి.ఏ. సామర్ధ్య నిర్మాణ కృషిని డాక్టర్ జితేంద్ర సింగ్ అభినందించారు.
కోవిడ్-19 మహమ్మారి వ్యాప్తి నేపథ్యంలో విధించిన లాక్ డౌన్ పరిస్థితుల్లో ఐ.ఐ.పి.ఏ. చేస్తున్న కృషిని మంత్రి అభినందించారు.
కోవిడ్-19 వ్యాప్తిని నిలువరించడంలో భారతదేశం సమర్శవంతంగా అనుసరించిన విధానం ప్రపంచదేశాలల్లో మన దేశాన్ని ముందు వరసలో నిలిపిందనీ, మన ప్రధానమంత్రి నరేంద్రమోదీ ప్రపంచ నాయకుల్లో అగ్రస్థానంలో నిలిచారనీ డాక్టర్ జితేంద్ర సింగ్ పునఃరుద్ఘాటించారు.
కోవిడ్-19 కొత్త విధానాలను నేర్చుకోవడానికి, అభివృద్ధి చేయడానికి అవకాశం ఇచ్చిందని, దీనిని ఇతరులు కూడా అనుకరించివచ్చని తెలియజేస్తూ, ఐ.ఐ.పి.ఏ. తన కృషిని కొనసాగించాలని డాక్టర్ జితేంద్ర సింగ్ ఈ సందర్భంగా విజ్ఞప్తి చేశారు. ప్రతికూలత నుండి శక్తిని పొందడానికి ఇది ఒక అవకాశాన్నిచ్చిందని ఆయన పేర్కొన్నారు.
ప్రోగ్రాం కో-డైరెక్టర్ డాక్టర్ నీతూ జైన్ వందన సమర్పణతో స్నాతకోత్సవ కార్యక్రమం ముగిసింది.
<><><><><>
(Visitor Counter : 123